text: [{"text_idx": "#000001", "text": "MyndasavnSangir og akkordirTalusavnTilmeldingar til tilt\u00f8kKalendariNethandil"}, {"text_idx": "#000003", "text": "Ma\u0301na\u00f0irnar eftir at Hans Nielsen Hauge m\u00f8tti Gu\u00f0i u\u0301ti a\u0301 markini, kom verulig fer\u00f0 a\u0301 arbei\u00f0i hansara. O\u0301troyttiligur arbeiddi hann fra\u0301 morgni til myrkurs, og skjo\u0301tt hev\u00f0i hann b\u00e6\u00f0i hja\u0301lpt pa\u0301panum vi\u00f0 arbei\u00f0num a\u0301 gar\u00f0inum, hja\u0301lpt syrgjandi menniskjum vi\u00f0sa\u0301larr\u00f8kt, maratonlisi\u00f0 Bi\u0301bliuna og skriva\u00f0 fyrstu bo\u0301kina."}, {"text_idx": "#000004", "text": "Me\u00f0an vekingin heima i\u0301 bygdini blo\u0301ma\u00f0i, fann Hauge si\u0301na arbei\u00f0s\u00e6tlan i\u0301 5. Mo\u0301sebo\u0301k kapittul 6, \u00f8rindi 6 og 7:Hesi bo\u00f0or\u00f0, sum eg i\u0301 dag leggi fyri teg, skulu vera i\u0301 hjarta ti\u0301num; v7 og tey skalt tu\u0301 leggja b\u00f8rnum ti\u0301num eina vi\u00f0 og bera tey upp a\u0301 ma\u0301l, b\u00e6\u00f0i ta\u0301 i\u00f0 tu\u0301 situr heima vi\u00f0 hu\u0301s, og ta\u0301 i\u00f0 tu\u0301 gongur u\u0301ti, b\u00e6\u00f0i ta\u0301 i\u00f0 tu\u0301 leggur teg, og ta\u0301 i\u00f0 tu\u0301 fert upp."}, {"text_idx": "#000005", "text": "Hann hev\u00f0i hv\u00f8rki bru\u0301k fyri einum prestakjo\u0301la ella einari kirkju fyri at vitna um frelsaran. I\u0301 sta\u00f0in tosa\u00f0i hann vi\u00f0 tey menniskju, sum hann m\u00f8tti. Og ta\u00f0 vo\u0301ru mong menniskju, sum hann kom at m\u00f8ta."}, {"text_idx": "#000006", "text": "Longu ta\u0301 komi\u00f0 var til Skt. Hans, bara tveir ma\u0301na\u00f0ir eftir, at Hauge var kalla\u00f0ur, fo\u0301r hann tey 10 mi\u0301lini til Oslo (sum ta\u0301 a\u0301 d\u00f8gum \u00e6t Christiania), fyri at finna ein prentara, sum vildi prenta bo\u0301kina, sum hann nu\u0301 var li\u00f0ugur vi\u00f0: Betraktning over Verdens Daarlighed.Bo\u0301kin var\u00f0 prenta\u00f0, og um heysti\u00f0 fekk hann hana innbundna, og s\u00f8luarbei\u00f0i\u00f0 kundi byrja\u00f0."}, {"text_idx": "#000007", "text": "A\u0301ri\u00f0 1797 var ikki meira enn byrja\u00f0, ta\u0301 Hauge pakka\u00f0i vi\u00f0f\u00f8ri\u00f0 og fo\u0301r si\u0301na fyrstu missio\u0301nsfer\u00f0. Um tu\u0301rin skriva\u00f0i Hauge seinni: \u2013 Beint eftir ny\u0301ggja\u0301r fo\u0301r eg til Moss, Christiania og Drammen fyri at l\u00e6ra n\u00f8kur gudr\u00f8kin og hjartalig menniskju at kenna, og fyri at fa\u0301a b\u00f8kurnar u\u0301t. I\u0301 by\u0301unum og a\u0301 vegunum hev\u00f0i eg samtalur vi\u00f0 fo\u0301lk um ta\u00f0, sum la\u0301 m\u00e6r a\u0301 hjarta: hugin til at tala um Gu\u00f0s vilja, og hvussu vit, samb\u00e6rt ti\u0301 sannf\u00f8ring, sum eg hev\u00f0i i\u0301 mi\u0301num hjarta, samsvarandi Gu\u00f0s or\u00f0i skulu liva okkara li\u0301v og levna\u00f0a solei\u00f0is, at vit liva eydnuri\u0301k og n\u00f8gd her og hava eina grunda\u00f0a vo\u0301n um s\u00e6lu hinumegin."}, {"text_idx": "#000008", "text": "Norski kirkjus\u00f8gufr\u00f8\u00f0ingurin Hallvard Gunleikson Heggtveit sigur i\u0301 bo\u0301kini \u201cDen norske kirke i det nittende aarhundrede\u201d solei\u00f0is um fyrstu ti\u0301\u00f0ina hja\u0301 Haugianismuni:"}, {"text_idx": "#000009", "text": "Vi\u00f0 si\u0301num o\u0301sja\u0301lvs\u00f8kna og uppofrandi arbei\u00f0i fyri at vekja og fremja kristiliga li\u0301vi\u00f0 i\u0301 landi okkara, fekk Hauge hja\u0301lp fra\u0301 no\u0301gvum vinum, sum h\u00f8vdu somu sannf\u00f8ring sum hann, og sum beinlei\u00f0is ella o\u0301beinlei\u00f0is a\u0301virka\u00f0u hann, og sum i\u0301 samveru vi\u00f0 hann ella vi\u00f0 at lesa hansara skriftir, h\u00f8vdu fingi\u00f0 si\u0301n serliga andaliga da\u0301m.Egga\u00f0ir av sama anda og drivnir av o\u0301sja\u0301lvs\u00f8knum, uppofrandi k\u00e6rleika, fo\u0301ru teir u\u0301t sum Gu\u00f0s or\u00f0s bo\u00f0berarar millum fo\u0301lk okkara. Fleiri av teimum virka\u00f0u vi\u00f0 uppbygging, samtalum og einumly\u0301sandi atbur\u00f0i fyri si\u0301num bygdafo\u0301lki uttan at fara longri fer\u00f0ir. A\u00f0rir virka\u00f0u i\u0301 grannabygdunum, me\u00f0an ikki so fa\u0301ir vi\u0301\u00f0ka\u00f0u si\u0301tt virksemi til st\u00f8rri partar av landinum. Onkur einkultur fer\u00f0a\u00f0ist um alt Noreg og vitja\u00f0i fleiri \u00f8ki fleiri fer\u00f0ir."}, {"text_idx": "#000010", "text": "Vit kunnu gloyma alt um eina romantiska mynd av ti\u0301 deiliga, fri\u0301a li\u0301vinum sum tru\u0301bo\u00f0ari. Ti\u0301 ta\u00f0 var ikki n\u00f8kur hugalig uppga\u0301va, sum haugianararnir to\u0301ku a\u0301 seg. Heggtveit grei\u00f0ir fra\u0301, at teir ofta vo\u0301r\u00f0u riknir burtur av hundum a\u0301 g\u00f8r\u00f0unum ella av var\u00f0monnum i\u0301 by\u0301num. Og ofta vo\u0301r\u00f0u teir tiknir av lensmonnum, sum fo\u0301ru illa vi\u00f0 teimum og settu teir i\u0301 fangahu\u0301s, har heilsan var\u00f0 brotin ni\u00f0ur. Og ta\u00f0 var javnan, at hesir fa\u0301t\u00e6ku tru\u0301bo\u00f0arar ikki h\u00f8vdu anna\u00f0 til matna enn eitt sindur av brey\u00f0i, sum var baka\u00f0 vi\u00f0 rugmj\u00f8li saman vi\u00f0 mj\u00f8li, sum var gj\u00f8rt u\u0301r b\u00f8rkinum a\u0301 tr\u00f8um."}, {"text_idx": "#000011", "text": "Ho\u0301ast ta\u00f0 vo\u0301ru teir alti\u0301\u00f0 spakf\u00f8rir mo\u0301tvegis si\u0301num mo\u0301tst\u00f8\u00f0ufo\u0301lkum og ats\u00f8kjarum. O\u0301troyttiliga pr\u00e6dika\u00f0u teir or\u00f0i\u00f0 i\u0301 ti\u0301\u00f0 og o\u0301ti\u0301\u00f0. Teir arbeiddu vi\u00f0 vo\u0301n mo\u0301ti vo\u0301n, me\u00f0an teir tru\u0301gvir mo\u0301ti sannleikanum, i\u0301 k\u00e6rleika, royndu at na\u0301a menniskju vi\u00f0 k\u00e6rleikans evangelium, sum teir sja\u0301lvir vo\u0301r\u00f0u m\u00f8ttir vi\u00f0."}, {"text_idx": "#000012", "text": "Fleiri av teimum virka\u00f0u i\u0301 mong a\u0301r \u2013 summir ennta\u0301 umlei\u00f0 70 a\u0301r \u2013 a\u00f0rir ikki so leingi. No\u0301gvar vita vit no\u0301gv um, a\u00f0rar ikki so no\u0301gv. Og onkrar av teimum vita vit bara um takka\u00f0 veri\u00f0 teirra fi\u0301ggindum og avhoyringarger\u00f0abo\u0301kum.Me\u00f0an haugianarar solei\u00f0is bo\u00f0a\u00f0u evangelii\u00f0 um sto\u0301rar partar av Noreg, var Hans Nielsen Hauge sja\u0301lvur eisini sera virkin. Hann vi\u0301sti seg at vera ein dugnaligur lei\u00f0ari, sum dugdi at sty\u0301ra og hava skil a\u0301 fleiri frontum samstundis. Fyri at hja\u0301lpa arbei\u00f0sleysum bygdi hann fleiri fyrit\u00f8kur upp, samstundis sum hann skriva\u00f0i b\u00f8kur og var andaligur lei\u00f0ari fyri haugiansku r\u00f8rsluna. Samstundis fer\u00f0a\u00f0ist hann um alt Noreg og pr\u00e6dika\u00f0i Gu\u00f0s or\u00f0 a\u0301 m\u00f8tum a\u0301 g\u00f8r\u00f0unum."}, {"text_idx": "#000013", "text": "Sum vit kenna ta\u00f0 fra\u0301 F\u00f8royingas\u00f8gu, var dansk-norska ri\u0301ki\u00f0 sty\u0301rt u\u0301r Keypmannhavn. Ta\u00f0 vo\u0301ru strangar reglur i\u0301 \u00f8llum ri\u0301kinum fyri, hv\u00f8r kundi vera handilsma\u00f0ur, hv\u00f8r kundi vera silvursmi\u00f0ur, prentari, tr\u00e6smi\u00f0ur og so framvegis. O\u0301ans\u00e6\u00f0 um ta\u00f0 var i\u0301 Herning, Drammen ella To\u0301rshavn var fo\u0301lki\u00f0 i\u0301 ri\u0301kinum lagt undir eina ru\u0301gvu av avmarkingum. A\u0301 sama ha\u0301tt var r\u00e6tturin til at bo\u00f0a Gu\u00f0s or\u00f0 tilskila\u00f0ur prestunum i\u0301 fo\u0301lkakirkjuni. Vanliga fo\u0301lki\u00f0 slapp ikki at lesa upp u\u0301r Bi\u0301bliuni fyri meira enn tveimum perso\u0301num, uttan at prestur loyvdi ti\u0301. Men hetta var marki\u00f0 fyri ly\u0301dni\u00f0 hja\u0301 Hans Nielsen Hauge. \u201cVit skulu akta Gu\u00f0 meira enn menniskjur\u201d, seg\u00f0i hann, ta\u0301 hann fer\u00f0 eftir fer\u00f0 sto\u0301\u00f0 a\u0301k\u00e6rdur fyri at hava pr\u00e6dika uttan loyvi."}, {"text_idx": "#000014", "text": "Avmarkingarnar i\u0301 frams\u00f8gufr\u00e6lsinum umfata\u00f0u i\u0301 a\u0301vi\u0301san mun eisini skriva\u00f0a or\u00f0i\u00f0. I\u0301 1770 var avmarka\u00f0a prentfr\u00e6lsi\u00f0 sett i\u0301 gildi. Einans fo\u0301lk, i\u00f0 h\u00f8vdu vinnubr\u00e6v sum prentari, kundu prenta b\u00f8kur. Og evni\u00f0 i\u0301 bo\u0301kunum ma\u0301tti ikki vera solei\u00f0is, at ta\u00f0 skapti \u00f8sing millum fo\u0301lk. Ti\u0301 var ta\u00f0 ikki heilt uttan himpr, at Hans Nielsen Hauge gav si\u0301na fyrstu bo\u0301k u\u0301t. Kanska var hon a\u0301 markinum til at vera ov hv\u00f8ss? Men hann lat tekstin vera, sum hann var. Ti\u0301 Gu\u00f0s or\u00f0 ma\u0301tti bo\u00f0ast kla\u0301rt og r\u00e6tt. Eisini ta\u0301 or\u00f0i\u00f0 peikar a\u0301 syndina:"}, {"text_idx": "#000015", "text": "\u201cTit rannsaka skriftina og halda, at tit hava \u00e6vigt li\u0301v i\u0301 ti\u0301, og ti\u0301 skulu tit fa\u0301a tess strangari do\u0301m i\u0301 helheims pi\u0301nu, ti\u0301 tit eru li\u0301kir ti\u0301 manni, sum kennir Harrans vilja, men ikki gera eftir honum... Ta\u0301 vit fara i\u0301 kirkju fyri at hoyra Gu\u00f0s or\u00f0 solei\u00f0is, sum ta\u00f0 ver\u00f0ur u\u0301tlagt av l\u00e6rarunum, ver\u00f0ur vegurin til himmalin gj\u00f8rdur brei\u00f0ur. Ta\u00f0 ver\u00f0ur sagt, at Kristus hevur endurloyst okkum, men avlei\u00f0ingarnar hoyra vit onki um.\u201d"}, {"text_idx": "#000016", "text": "Sja\u0301lvt um Hauge av si\u0301nari samti\u0301\u00f0 og vi\u00f0haldsfo\u0301lkum var kendur sum ein gla\u00f0ur og k\u00e6rleiksfullur ma\u00f0ur, helt hann seg alti\u0301\u00f0 til sannleikan. Hann var sum ein oy\u00f0andi eldur mo\u0301ti allari rangl\u00e6ru."}, {"text_idx": "#000017", "text": "Ikki minst avdu\u0301ka\u00f0i hann vandamiklu rangl\u00e6runa i\u0301 norsku br\u00f8\u00f0rameinigheitini, sum helst hev\u00f0i eina ty\u0301\u00f0iliga na\u0301\u00f0ibo\u00f0an, men uttan samstundis at bo\u00f0a sanna bo\u0301t og umvending, sum Luther, Pontoppidan og a\u00f0rir kirkjufedrar l\u00e6rdu."}, {"text_idx": "#000018", "text": "Pra\u0301ti\u00f0 um Hans Nielsen Hauge kom skjo\u0301tt heilt til Keypmannahavn. Christian 7., kongur, var formliga framvegis kongur, men hann hev\u00f0i eitt vi\u00f0breki\u00f0 og nervaveikt lyndi, sum stri\u0301ddist vi\u00f0 skizofreni. I\u0301 veruleikanum var ta\u00f0 ti\u0301 Fri\u0301\u00f0rikur, kru\u0301nprinsur (sum seinni gj\u00f8rdist Fri\u0301\u00f0rikur 7., kongur), sum ra\u0301ddi. Og i\u0301 1804 hev\u00f0i hann fingi\u00f0 no\u0301g miki\u00f0. Ymisk tru\u0301arskifti h\u00f8vdu a\u0301virka\u00f0 Europa tey seinastu 100 a\u0301rini, og kru\u0301nprinsurin var sannf\u00f8rdur um, at fo\u0301lki\u00f0 ma\u0301tti haldast i\u0301 stuttum bandi, so naka\u00f0 li\u0301knandi ikki skuldi henda i\u0301 hansara ri\u0301ki. Eini handt\u00f8kubo\u00f0 vo\u0301r\u00f0u u\u0301tskriva\u00f0, og stutt eftir var\u00f0 Hans Nielsen Hauge settur i\u0301 var\u00f0hald. Her sat hann i\u0301 mong a\u0301r uttan at vera d\u00f8mdur, me\u00f0an hann alsamt gj\u00f8rdist sju\u0301kari og sju\u0301kari og meira og meira ni\u00f0urbrotin."}, {"text_idx": "#000019", "text": "Men longu i\u0301 1804 vi\u0301sa fra\u0301grei\u00f0ingar fra\u0301 emb\u00e6tismonnum, at Hauge hev\u00f0i vi\u00f0haldsfo\u0301lk i\u0301 n\u00e6stan \u00f8llum landinum. Tey vo\u0301ru serliga sterk i\u0301 Eiker, Dammen, Stavanger og Bergen, men eisini fleiri a\u00f0rar sta\u00f0ir setti r\u00f8rslan si\u0301ni spor. I\u0301 h\u00f8vu\u00f0sheitum var talan um eina bo\u0301ndar\u00f8rslu. Sja\u0301lvt um mong vi\u00f0haldsfo\u0301lk eisini vo\u0301ru u\u0301r by\u0301unum, so vo\u0301ru hetta ofta fo\u0301lk, sum vo\u0301ru flutt til by\u0301irnar u\u0301r bygdunum."}, {"text_idx": "#000020", "text": "R\u00f8rslan sto\u0301\u00f0 eisini sterk, me\u00f0an Hauge sat i\u0301 fangahu\u0301si. Ta\u00f0 var ongin formligur landsfelagsskapur, men sta\u00f0bundnir lei\u00f0arar samarbeiddu. Ta\u0301 Danmark-Noreg tapti Englandskri\u0301ggi\u00f0, og Noreg sum ein partur av fri\u00f0aravtaluni var\u00f0 lagt undir Sv\u00f8ri\u0301ki, vo\u0301ru haugianararnir til rei\u00f0ar til at arbei\u00f0a saman vi\u00f0 \u00f8\u00f0rum go\u0301\u00f0um fo\u0301lkum i\u0301 Noreg fyri at betra um mannar\u00e6ttindini i\u0301 landinum. Norska grundlo\u0301gin var a\u0301vegis, og tri\u0301ggir av teimum 112 monnunum, Eidsvollsmonnunum, sum gj\u00f8rdu grundlo\u0301gina, vo\u0301ru haugianarar."}, {"text_idx": "#000027", "text": "Wokeness \u2013 u\u0301lvur i\u0301 sey\u00f0akl\u00e6\u00f0um"}, {"text_idx": "#000028", "text": "Ta\u00f0 ljo\u0301\u00f0ar v\u00e6l. Ja, ennta\u0301 bi\u0301bilskt! Og kortini er okkurt pu\u0301ra gali\u00f0. Talan er um wokeness, sum er ein berandi li\u00f0ur i\u0301 ra\u0301kinum i\u0301 ti\u0301\u00f0ini vit liva. Hvat er ta\u00f0, og hvi\u0301 eiga vit sum tru\u0301gvandi at taka heil..."}, {"text_idx": "#000029", "text": "Um tu\u0301 vilt ver\u00f0a n\u00f8gdur. Li\u0301t ta\u0301 ikki aftur um bak"}, {"text_idx": "#000032", "text": "Vit vita, at heimurin er vor\u00f0in vendur heilt a\u0301 h\u00f8vdi\u00f0 hesi seinastu tvey a\u0301rini, og kirkjurnar hava so avgj\u00f8rt eisini merkt avlei\u00f0ingarnar. Men nu\u0301 er ein glotti fyri framman. Nor\u00f0anlond eru - vi\u00f0 F\u00f8roy..."}, {"text_idx": "#000035", "text": "Fyri stuttari ti\u0301\u00f0 si\u0301\u00f0ani ha\u0301ti\u0301\u00f0arhildu kona mi\u0301n og eg enn ein bru\u0301dleypsdag. Vit go\u0301vu hv\u00f8rjum \u00f8\u00f0rum ga\u0301vur, hugdu eftir videonum fra\u0301 bru\u0301dleypsdegnum, og o\u0301tu ein go\u0301\u00f0an d\u00f8gur\u00f0a saman. Vit bo\u0301\u00f0u saman, og ta..."}, {"text_idx": "#000037", "text": "Tann 5. apri\u0301l 1796 gekk Hans Nielsen Hauge og sang me\u00f0an hann pl\u00f8gdi. Eins og so mong hava uppliva\u00f0, so kann ein sa\u0301lmur, betri enn naka\u00f0, seta or\u00f0 a\u0301 okkara innastu tankar og kenslur. Solei\u00f0is var eisi..."}, {"text_idx": "#000040", "text": "Vit ny\u0301ta cookies a\u0301 okkara si\u0301\u00f0u.Tu\u0301 kanst lesa meira um ny\u0301tsluna av cookies og sl\u00f8kkja t\u00e6r a\u0301 stillingunum Go\u0301\u00f0tak allar cookies Go\u0301\u00f0tak bert ney\u00f0ugar cookies"}, {"text_idx": "#000042", "text": "Tu\u0301 kanst lesa meira um ny\u0301tsluna av cookies og sl\u00f8kkja t\u00e6r a\u0301 stillingunum"}, {"text_idx": "#000044", "text": "Vit ny\u0301ta cookies a\u0301 heimasi\u0301\u00f0uni til tess at minnast ti\u0301nar stillingar og veita t\u00e6r eina betri heimasi\u0301\u00f0u. Cookies eru li\u0301tlir tekstfi\u0301lar, i\u00f0 ver\u00f0a goymdir a\u0301 ti\u0301nari teldu, sum hava til endama\u0301ls at minnast teg aftur. Cookies eru ikki ska\u00f0iligar, men kunnu innihalda upply\u0301singar um teg."}, {"text_idx": "#000045", "text": "Tu\u0301 kanst velja at fra\u0301siga t\u00e6r cookies, men hetta kann hava vi\u00f0 s\u00e6r, at heimasi\u0301\u00f0an ikki virkar, sum \u00e6tla\u00f0."}, {"text_idx": "#000046", "text": "Ney\u00f0ugar cookies skulu ja\u0301ttast, til tess at heimasi\u0301\u00f0an skal virka sum \u00e6tla\u00f0."}, {"text_idx": "#000047", "text": "Sl\u00f8kkir tu\u0301 fyri hesum cookies, kunnu vit ikki goyma upply\u0301singar um ti\u0301na vitjan. Hetta kann hetta a\u0301virka hentleikarnar a\u0301 heimasi\u0301\u00f0uni."}, {"text_idx": "#000048", "text": "Heimasi\u0301\u00f0an ny\u0301tir Google Analytics til tess at samla hagt\u00f8l yvir vitjandi a\u0301 heimasi\u0301\u00f0uni. Talan er einans um tekniskar da\u0301tur, sum ikki ey\u00f0merkja teg sum perso\u0301n."}, {"text_idx": "#000050", "text": "Vinaliga ja\u0301tta ney\u00f0ugar cookies fyrst, a\u0301\u00f0renn tu\u0301 kanst goyma ti\u0301nar stillingar!"}, {"text_idx": "#000051", "text": "Les meira um okkara cookie politikk her"}]